CELEX: 62010CN0545
Language: sl
Date: 2010-11-23 00:00:00
Title: Zadeva C-545/10: Tožba, vložena 23. novembra 2010 – Evropska komisija proti Češki republiki

5.2.2011   
            
            
               SL
            
            
               Uradni list Evropske unije
            
            
               C 38/5
            
         Tožba, vložena 23. novembra 2010 – Evropska komisija proti Češki republiki
   (Zadeva C-545/10)
   2011/C 38/06
   Jezik postopka: češčina
   
      Stranki
   
   
      Tožeča stranka: Evropska komisija (zastopnika: M. Šimerdová in H. Støvlbæk, zastopnika)
   
      Tožena stranka: Češka republika
   
      Predlogi tožeče stranke
   
   
               —
            
            
               Naj se ugotovi, da Češka republika ni izpolnila obveznosti iz členov 4(1), 6(2), 7(3), 11 in 30(5) Direktive Evropskega parlamenta in Sveta 2001/14/ES (1) z dne 26. februarja 2001 o dodeljevanju železniških infrastrukturnih zmogljivosti, naložitvi uporabnin za uporabo železniške infrastrukture in podeljevanju varnostnega spričevala;
            
         
               —
            
            
               naj se ugotovi, da Češka republika ni izpolnila obveznosti iz člena 10(7) Direktive Sveta 91/440/EGS (2) z dne 29. julija 1991 o razvoju železnic Skupnosti;
            
         
               —
            
            
               Češki republiki naj se naloži plačilo stroškov.
            
         
      Tožbeni razlogi in bistvene trditve
   
   Češka republika je s tem, da je predpisala najvišji znesek uporabnine za infrastrukturo, ki ga upravljavec infrastrukture ne sme preseči, kršila člen 4(1) Direktive 2001/14/ES. Upravljavec infrastrukture mora uporabnine za infrastrukturo uvesti in naložiti v skladu z določbo člena 4(1) Direktive 2001/14/ES. Države članice so upravičene le določiti okvir uporabnin za infrastrukturo.
   Češka republika je s tem, da ni sprejela ukrepov, ki bi upravljavce infrastruktur spodbudili k znižanju stroškov zagotavljanja infrastrukture in višine uporabnin za dostop, kršila člen 6(2) Direktive 2001/14/ES.
   Češka republika je s tem, da ni zagotovila, da bi bile uporabnine za minimalni paket storitev dostopa do infrastrukture in za dostop po tirih do objektov, potrebnih za izvajanje železniških storitev, enake stroškom, ki nastanejo neposredno pri izvajanju storitve, kršila člen 7(3) Direktive 2001/14/ES.
   Češka republika je s tem, da ni sprejela načrta izvedbe za spodbujanje prevoznikov v železniškem prometu in upravljavca infrastrukture k zmanjševanju motenj in izboljšanju kakovosti izvedbe železniškega omrežja, kršila člen 11 Direktive 2001/14/ES.
   Češka republika je kršila člen 30(5) Direktive 2001/14/ES s tem, da ga ni pravilno prenesla v notranji pravni red.
   Češka republika je s tem, da ni ustanovila subjekta, povezanega z njo, ki bi se ga lahko štelo za subjekt v skladu s členom 10(7) in ki bi lahko izpolnjeval funkcije, določene v tem členu, kršila člen 10(7) Direktive 91/440/EGS.
   
      (1)  UL 2001 L 75, str. 29.
   
      (2)  UL 1991 L 237, str. 25.